LT
2023 4 17
Europos Sąjungos oficialusis leidinys
C 134/21
2023 m. kovo 2 d. pareikštas ieškinys byloje Konings / EUIPO – Manuel Busto Amandi (MAY GOLD) (Byla T-112/23) (2023/C 134/28) Kalba, kuria surašytas ieškinys: anglų Šalys Ieškovė: Konings NV (Zonhovenas, Belgija), atstovaujama advokatų K. Neefs, S. de Potter ir T. Baetens Atsakovė: Europos Sąjungos intelektinės nuosavybės tarnyba (EUIPO) Kita procedūros Apeliacinėje taryboje šalis: Manuel Busto Amandi, SA (Viljavisjosa, Ispanija)
Su procedūra EUIPO susijusi informacija Prekių ženklo, dėl kurio kilo ginčas, savininkė: kita procedūros Apeliacinėje taryboje šalis Prekių ženklas, dėl kurio kilo ginčas: žodinis Europos Sąjungos prekių ženklas MAY GOLD – Europos Sąjungos prekių ženklas Nr. 9 103 268 Procedūra EUIPO: registracijos panaikinimo procedūra Ginčijamas sprendimas: 2022 m. lapkričio 28 d.
EUIPO ketvirtosios apeliacinės tarybos sprendimas byloje R 1778/2021-4
Reikalavimai Ieškovė Bendrojo Teismo prašo: — panaikinti ginčijamą sprendimą, kiek juo paliktas nepakeistas Anuliavimo skyriaus sprendimas atmesti ieškovės prašymą panaikinti prekių ženklą „nealkoholiniams gėrimams, būtent nealkoholiniams gazuotiems vaisių sulčių gėrimams; vaisių gėrimams ir vaisių sultims“, kurie yra Nicos klasifikacijos 32 klasės prekės, — priteisti iš EUIPO bylinėjimosi išlaidas, o jeigu į bylą įstotų kita šalis, nurodyti kitai šaliai ir EUIPO bendrai padengti ieškovės bylinėjimosi išlaidas.
Pagrindai, kuriais remiamasi — Chartijos 41 straipsnio 2 dalies c punkto, Europos Parlamento ir Tarybos reglamento (ES) 2017/1001 18 straipsnio, 58 straipsnio 1 dalies a punkto ir 94 straipsnio pažeidimas. — Chartijos 41 straipsnio 2 dalies a punkto, Europos Parlamento ir Tarybos reglamento (ES) 2017/1001 70 straipsnio 2 dalies ir 94 straipsnio 1 dalies, taip pat Komisijos deleguotojo reglamento (ES) 2018/625 26 straipsnio 1 dalies pažeidimas. — Europos Parlamento ir Tarybos reglamento (ES) 2017/1001 18 straipsnio, 58 straipsnio 1 dalies a punkto ir 94 straipsnio pažeidimas, taip pat Komisijos deleguotojo reglamento (ES) 2018/625 55 straipsnio 1 dalies pažeidimas.
2023 m. kovo 3 d. pareikštas ieškinys byloje Kantstraße Paris Bar / EUIPO – Superstudio21 (Bar Paris) (Byla T-117/23) (2023/C 134/29) Kalba, kuria surašytas ieškinys: vokiečių Šalys Ieškovė: Kantstraße Paris Bar GmBH (Berlynas, Vokietija), atstovaujama Rechtsanwälte U. Hildebrandt ir A. Wulff